open-index/open-wikipedia-markdown huggingface dataset:
.22 Eargesplitten Loudenboomer

**.22 Eargesplitten Loudenboomer** er en patron for rifle.

Den ble utviklet på 1960-tallet av P.O. Ackley som et verdensrekordforsøk på å oppnå kulehastigheter over 5000 fps (1524 m/s). Den er basert på en .378 Weatherby Magnum hylse som er strupet ned til .224 kaliber.

## Se også
* Liste over patrontyper
## Referanser
Stockholm Marathon

**Stockholm Marathon** er et årlig maratonløp som går gjennom Stockholms sentrale bydeler. Starten går utenfor Stockholms Olympiastadion og målgangen er inne på stadion. Distansen er den klassiske 42&nbsp;195 meter. Løpet er det største maratonløpet i Sverige med over 15 000 deltakare og har status som svensk mesterskap både på herre og damesiden. Det første Stockholm Marathon ble arrangert 4. august 1979.

## Vinnere kvinner

## Eksterne lenker
*
Vestkatalansk

**Vestkatalansk** er det ene av de to hoveddialektområdene av katalansk. Området omfatter den vestlige delen av Catalonia (Lleida-provinsen, den vestlige delen av Tarragona-provinsen og Terres de l'Ebre), Andorra, Franja de Ponent i Aragón og Valencia-regionen. Det viktigste kjennetegnet til disse dialektene i forhold til de østkatalanske dialektene er at trykklette vokaler ikke nøytraliseres.

## Kjennetegn
*Trykklette vokaler uttales [a], [e], [i], [o] og [u]. Det skilles altså mellom [e] og [a] og mellom [o] og [u].
**x* i starten av ord eller etter konsonant er en affrikat // (med unntak i orda *Xàtiva*, *xarxa*, *Xavier* og *xenofòbia*, hvor den uttales //).
*Verbendelsen i 1. person presens indikativ er *-e* eller *-o*.
*De latinske trykksterke vokalene *lang e* og *kort o* uttales [e].
*Inkoativ på *-ix*, *-ixen* og *-isca*.
*Nasalen i middelalderske proparoksytone ord er beholdt: *hòmens*, *jóvens*.
*Spesifikt vokabular:
***granera* istedenfor *escombra*
***xiquet* istedenfor *nen*
***espill* istedenfor *mirall*
***palometa*/*paloma* istedenfor *papallona*
***corder* istedenfor *xai*
Østkatalansk

**Østkatalansk** er ett av de to hoveddialektområdene for katalansk. Området består av det østlige Catalonia (provinsene Girona og Barcelona og det østlige Tarragona), Balearene, Nord-Catalonia i Frankrike og L'Alguer på Sardinia.

Det mest karakteristiske kjennetegnet i forhold til vestkatalansk er at trykklette vokaler nøytraliseres. Det vil si at trykklett /a/ og /e/ uttales [] (med unntak av i L'Alguer) og trykklett /o/ uttales [u] (med unntak av på Mallorca).

## Kjennetegn
*Vokalene *e* og *a* blir til [ə] i trykklette stavelser, og *o* og *u* blir til [u].
**x* i starten av ord eller etter konsonant er en frikativ //. 
*Verbendelsen i 1. person presens indikativ er *-o*, *-i* eller Ø.
*De latinske trykksterke vokalene *lang e* og *kort o* uttales [] (på balearene uttales de vanligvis [] og i L'Alguero [e].
*Inkoativ på *-eix*, *-eixen* og *-eixi*.
*Nasalen i middelalderske proparoksytone ord er ikke beholdt: *homes*, *joves*.
*Spesifikt vokabular: *mirall, noi, escombra, llombrígol*...
Peter Breggin

**Peter Roger Breggin** (født 11. mai 1936) er en amerikansk psykiater, best kjent for å fremme antipsykiatri, og er en kritiker av tradisjonell fysisk/kjemisk behandling av psykiske lidelser innen psykiatrien. 

I hans mange bøker har han gjort seg til talsmann for å erstatte psykiatriens «tillit» til medisineringen og elektrosjokk med en humanistisk, omsorgstillit til psykoterapi, utdannelse og bredere menneskelige tjenester. Meningene om hans arbeid er delte, psykologen Bertram Karon, professor i psykologi ved Michigan State University, kaller Breggin for «amerikansk psykiatris samvittighet», men andre har bedømt hans meninger som uvitenskapelige og har unntatt hans vitnesbyrd som et resultat.

En del av hans bøker er *[[Toxic psychiatry]]*, *Talking Back to Prozac*, *Talking Back to Ritalin*, og *Brain-Disabling Treatments in Psychiatry*.

## Referanser

## Eksterne lenker
*
.458 Winchester Magnum

**.458 Winchester Magnum** er en amerikansk patron for rifle.

Patronen ble introdusert i 1956 av Winchester Repeating Arms og er en patron som kan brukes i vanlige glidekasser da den er bygget på en nedkortet .375 Holland & Holland Magnum hylse som har rette hylsevegger. De rette hylseveggene gjør at magnumbeltet har en praktisk funksjon som gjør at patronspillet blir korrekt. Patronen er laget for farlig afrikansk vilt men duger også ellers til annet vilt som elg og bjørn.

Hylsen er relativt liten for det grove kaliberet noe som gjør at den må bruke relativt hurtig krutt. Ganske mange har i de senere år ikke vært fornøyd med ytelsen i denne patronen og brotsjer dermed opp kammeret til .458 Lott som er en .375 Holland & Holland Magnum hylse som er utvidet til .458 kaliber med rette vegger. Den er betraktelig kraftigere. Børser som er brotsjet opp til .458 Lott kan i ett knipetak skyte .458 Winchester Magnum patroner.

## Se også
Liste over patrontyper

## Referanser
Menü (album)

***Menü*** er et soloalbum spilt inn av Freddy Lindquist i 1970.

I 1970 tok Lindquist med seg musikervenner fra Club 7 opp i Arne Bendiksen Studios for å spille inn et soloalbum; dette viste seg å bli hans eneste soloalbum. Musikerne fra Club 7 var vokalisten Freddy Dahl fra Junipher Greene, keyboardisten Geir Wentzel, trommeslagerne Leif Jensen og Espen Rud og altsaksofonisten «Calle» Neumann. Linquist hadde fått tilsagn om at innspillingsrommene hos Bendiksen sto til disposisjon for å lage plate, så sant de var ledige og ikke leid ut til andre. Musikerne måtte derfor ta tiden til hjelp, og Lindquist fikk rikelig anledning til å arbeide med lydbildet. På platen spiller Lindquist selv gitar, bass, fløyte og perkusjon i tillegg til å hjelpe til med de vokale prestasjonene.

*Menü* ble re-utgitt som LP i 1991, 2010 og 2019 og som remastered CD i 2004 og 2024. Først 34 år etter at den ble lansert, fikk Menü anmeldelser.

## Sporliste
#«Sundae Sellers»
#«The Green and Pink Little Man»
#«Ridin', Huggin' and Kissin'»
#«Sharako»
#«How Nice»
#«Black Is Black»
#«Woman Running Around»
#«Join in and Freak Out»

## Referanser


## Litteratur
*Willy B.: «Freddy Lindquist – guitar player» (s. 70-76). *Norge i rock, beat & blues. Del 1 1955 – 1971*. Oslo 1983.
*Tom Kristensen: «Freddy Lindquist – Leadguitarist extraordinary!!!» (s. 4-7). *[[Jello Submarine]]* Nr. 1 (4)-august 2008.
Svømming under Sommer-OL 2008 – 50 meter fri menn

Øvelsen **50 meter fri herrer** ved Sommer-OL 2008 fant sted mellom 14. og 16. august i Beijing National Aquatics Center. 

Det ble avholdt tretten innledende heat. Plasseringene som blir oppnådd i de enkelte heatene hadde ikke direkte betydningen, bare utøverne med de seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen.
 
Kvalifikasjonskravene for øvelsen var 22,35 sekunder (A-krav) og 23,13 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

Norge var ikke representert i denne øvelsen.

## Rekorder
Før denne konkurransen, var de eksisterende verdens- og olympiske rekorder som følger:

Følgende verdens- og olympiske rekorder ble satt under konkurransene:
 

## Resultatene
### Forsøksheat

### Semifinaler
#### Semifinale 1

#### Semifinale 2

### Finale
Preben Colstrup

**Jens Preben Colstrup** (født 31. januar 1947 i Larvik), norsk maler og informasjonssjef i NSB. 

Colstrup var leder i regionstyret i Region Øst av Normisjon frem til 2008.

Colstrup har en to-årig utdannelse fra Indremisjonsselskapets bibelskole i Oslo. Han har vært daglig leder i Norsk kristent barneblad og radiosjef i Kristen Riksradio, og har også erfaring som predikant og ungdomsleder i Indremisjonsselskapet, hvor han blant annet var landsungdomssekretær. Han ble ansatt som informasjonssjef i NSB i 1998.

Colstrup er en aktiv maler og er medlem av Asker bildende kunstnere. Han har studert ved Olav Mosebekks tegne og malerskole.

## Eksterne lenker
* Preben Colstrups nettside
James Grayman

**James Grayman** (født 11. oktober 1985 i Parham i Antigua og Barbuda) er en høydehopper fra Antigua og Barbuda. Han er født og oppvokst i byen Parham på øya Antigua.

Hans personlige rekord 2,27 meter og denne rekorden ble satt den 7. juli 2007 i Pergine Valsugana. Det er også den nåværende høydehopprekorden i Antigua og Barbuda.

## Meritter
* Samveldelekene 2006 i Australia: Niendeplass.
* De sentralamerikanske og karibiske lekene 2006 i Colombia: Fjerdeplass.
* De panamerikanske leker 2007 i Brasil: Tredjeplass.

## Referanser


## Eksterne lenker
* 
* [Resultatene fra mennenes finale i høydehopp under de sentralamerikanske og karibiske lekene i 2006](http://www.cartagena2006.gov.co/SP/Resultados/atletismo/ATL_Res_13_Salto_de_Altura_Masculino_(M)_Final_Series_1.html)
Gastonia

**Gastonia** er en by i delstaten Nord-Carolina i USA. Byen ble grunnlagt på begynnelsen av 1800-tallet, og er en av de viktigste industribyene for diverse tekstiler. Byen var også åstedet for en berømt streik i 1929.

## Referanser


## Eksterne lenker
*
Brendan Christian

**Brendan Christian** (født 11. desember 1983 i Saint John's på Antigua) er en sprinter fra Antigua og Barbuda. Han er 1,78 meter høy og veier 71&nbsp;kg. Han har spesialisert seg på 200 meter.

Han utmerket seg allerede som junior da han tok sølv på 200 meter under juniorverdensmesterskapet i friidrett i 2002. Han oppnådde også sjetteplass på 100 meter. Christian deltok også under OL i 2004, men der gikk han ut i kvartfinalen. Han var med i Samveldelekene 2006 og der ble han slått ut i semifinalen.

I 2007 tok han gull på 200 meter og bronse på 100 meter under De panamerikanske lekene. Han kom også til semifinalen i både 100 meter og 200 meter i VM i friidrett 2007. Der satte han også ny nasjonal rekord på 200 meter med tiden 20,23.

Hans beste tid på 100 meter er 10,11 sekunder og denne rekorden satte han den 28. 
mai 2004 i College Station i Texas.

## Meritter
* Juniorverdensmesterskapet i friidrett i 2002: Sølv (200 meter), sjetteplass (100 meter).
* De panamerikanske lekene 2007: Gull (200 meter), bronse (100 meter).

## Referanser


## Eksterne lenker
*
Ellen Glasgow

**Ellen Anderson Gholson Glasgow** (født 22. april 1873, død 21. november 1945) var en amerikansk forfatter. De fleste bøkene hun skrev er lagt til Sørstatene. De bøkene som er mest kjent er *The voice of the people* som kom ut i 1900, *The roman comedians* i 1926 og *The sheltered life* som kom ut i 1932.

## Referanser


## Eksterne lenker
* 
* 
* 
*
Glens Falls

**Glens Falls** er en by i delstaten New York i USA. Den ble grunnlagt i 1765. I byen ble det kjempet store slag under den amerikanske uavhengighetskrigen, og den ble helt nedbrent i 1783. Senere ble den bygd opp igjen.

Ved folketellingen i 2010 hadde byen 14 700 innbyggere.

Kjente personer som er født i byen er fribryteren Jim Duggan og programlederen Rachael Ray.

## Referanser


## Eksterne lenker
*
Redpill Linpro

**Redpill Linpro** er et nordisk IT-konsern, som er et resultat av en fusjon av tidligere norske **Linpro** og svenske **Redpill**. Redpill Linpro er Nord-Europas største aktør innenfor programvare basert på åpen kildekode.

Redpill Linpro er representert i Norge, Sverige og Danmark.

## Historie
### Norge
Linpro AS ble etablert av Dag Asheim i 1995 som Norges første kommersielle aktør som satset på Linux. Linpro satset på programvare av åpen kildekode. Linpro var det største selskap av sitt slag i Norge med over 100 ansatte. Linpro hadde 2 datterselskaper, Oberon IT AS og Linuxlabs AS som begge er en del av Redpill Linpro i dag.

### Sverige
Redpill AB ble etablert i 2003 og kjøpte sommeren 2008 norske Linpro AS.

## Utmerkelser
* MuleSoft Northern Europe Partner of the Year award 2022
* Linpro vant i 2007 NUUG-prisen for sitt arbeid med å fremme fri programvare. 17 andre bedrifter var nominert til prisen.
* RedHat Infrastructure Partner of the Year 2009

## Referanser


## Eksterne lenker
*
Kontinentet

**Kontinentet** er en vanlig uformell betegnelse på det sammenhengende fastlandet i Europa. 

I Norge sikter man med «kontinentet» til Fastlands-Europa med unntak av Den skandinaviske halvøy og De britiske øyer, som også er en del av verdensdelen Europa. Det samme gjøres i landene på Kontinentet, som Tyskland. Grunnen til det er at selv om Skandinavia teknisk sett er bundet sammen med Europa, skjer adkomsten til disse landene i praksis over vann. 
## Referanser


## Se også
* Kontinent
Ellen DeGeneres

**Ellen Lee DeGeneres** (født 1958) er en amerikansk standupkomiker, prisvinnende talkshowvert og skuespiller.

## Biografi
Fra 1994 til 1998 spilte DeGeneres i sitcom-serien *Ellen*, som opprinnelig het *These Friends of Mine*. DeGeneres spilte rollefiguren Ellen Morgan, og serien handlet om henne, hennes venner og familie. I sesong fire av serien kom Ellens rollefigur ut av skapet som lesbisk. Episoden hvor hun kom ut av skapet heter «The Puppy Episode». Serien ble avsluttet etter sesong fem pga lave seertall. I 2001 kom en ny sitcom med DeGeneres i hovedrollen, som het *The Ellen Show*. Det ble kun laget en sesong av denne serien. Betty White hadde blant annet en gjesterolle i serien. 

Ellen DeGeneres eget talkshow, *[[The Ellen DeGeneres Show]]*, ble lansert i 2005 og sluttet i 2022. Programmet ble spillt inn mandag til torsdag, med dobbel innspilling på torsdagen. I Norge ble det sendt på TV3. 

DeGeneres var gjestedommer i sesong fem av *[[So You Think You Can Dance]]* sammen med Mia Michaels, Mary Murphy og Nigel Lythgoe, og dommer i 2010-sesongen av *[[American Idol]]*. Hun har vært konferansier for både Emmy-prisutdelingen og Oscar-prisutdelingen, nr. 79 i rekken. Hun var konferansier for også den 86. Oscar-utdelingen i 2014.

Sommeren 2020 kom det frem flere opplysninger i pressen om at ansatte på showet følte seg trakassert og dårlig behandlet. Warner brothers satte så i gang en intern granskning.

DeGeneres bor i Storbritannia sammen med konen sin Portia de Rossi. Både DeGeneres og de Rossi er praktiserende veganere.

## Referanser


## Eksterne lenker
* 
* 
* 
*
Tomasz Majewski

**Tomasz Majewski** (født 1981) er en polsk kulestøter. Han ble olympisk mester i øvelsen under Sommer-OL 2008 i Beijing og under Sommer-OL 2012 i London.

Majewskis personlige rekord utendørs er 21,95 m, den satte han ved et stevne i Stockholm i juli 2009. Under VM i friidrett 2009 i Berlin kom han på andreplass bak amerikanske Christian Cantwell. 

Innendørs har Majewskis oppnådd 21,72. Dette resultatet gav ham gullmedaljen under innendørs-VM 2012 i Istanbul. Dette var også polsk rekord innendørs. 

Under Sommer-OL 2012 i London ble Majewski olympisk mester med et støt på 21.89.

## Referanser


## Mesterskapsresultater

## Eksterne lenker
* 
*  Profil på European Athletics
Centercourt

**Centercourt** (britisk engelsk *centre court*, amerikansk engelsk *center court*) er en vanlig betegnelse på hovedbanen i et idrettsanlegg bestående av flere baner. Betegnelsen brukes mest innen tennis, badminton og sandvolleyball.

Tradisjonelt anvendes uttrykket oftest om hovedbanen på All England Lawn Tennis and Croquet Club i Wimbledon i London, der de viktigste kampene under Wimbledon-mesterskapene spilles.
Sunnylvsfjorden

**Sunnylvsfjorden** er en del av Storfjorden i Stranda og Fjord kommuner på Sunnmøre. Sunnylvsfjorden starter ved Uksneset der Storfjorden deler seg i to. Sunnylvsfjorden går sørover, og Norddalsfjorden går østover til Tafjord. Sunnylvsfjorden går inn til bygda Hellesylt. Et par kilometer nord for Hellesylt kløyver fjorden seg, og Geirangerfjorden går østover, mens Sunnylvsfjorden fortsetter sørover.

Fjorden er 26 kilometer lang, og mellom 600 og 2000 meter bred. Den største dybden er 452 meter, vest for Skrenakken i Fjord kommune.

Langs fjorden ligger det mange forlatte fjord- og fjellgårder. Fjorden er i dag mest kjent for Åkerneset, hvor en fjellsprekk i ukjent fremtid trolig vil utløse et stort ras.

Fjorden og fjellet rundt inngår i Geiranger-Herdalen landskapsvernområde og UNESCOs Vestnorsk fjordlandskap.

I 2025 ble det påvist korallrev i fjorden. Korallene lever dypt på minst 140 meter og er av artene steinkorall, hornkorall og bløtkorall, inkludert sjøtrekorall.

## Referanser
Lourdes Becerra

**Lourdes Becerra Portero** (født 4. juni 1973 i Sabadell i Catalonia) er en tidligere spansk svømmer som konkurrerte i stilene medley og bryst. Becerra deburte i olympisk sammenheng under sommer-OL 1992 i Barcelona og deltok også i sommer-OL i 1996 og i 2000. Hennes beste olympiske prestasjon er fra 1996 da hun endte på syvendeplass i 400 m individuell medley.

I VM i svømming kortbane 1999 i Hongkong vant hun bronse på 400 m individuell medley. I EM i svømming kortbane 1998 i Sheffield tok hun sølv i 400 m bryst og bronse i 400 m individuell medley.

Becerra startet å svømme da hun var 10 år gammel i svømmeklubben *Club Natació Sabadell*.

## Referanser


## Kilder
* Lourdes Becerra File  
* Den spanske olympiske komité 

## Eksterne lenker
*
Svømming under Sommer-OL 2008 – 100 meter fri menn

Øvelsen **100 meter fri herrer** ved Sommer-OL 2008 fant sted mellom 15. og 17. august i Beijing nasjonale vannsportsenter. 

Det ble avholdt ni innledende heat. Plasseringene som blir oppnådd i de enkelte heatene hadde ikke direkte betydningen, bare utøverne med dem seksten beste tidene gikk videre til semifinalene. De to semifinaleheatene som ble avholdt bestod av åtte svømmere.  Svømmerne med de åtte raskeste tidene igjen gikk til finalen.
 
Kvalifikasjonskravene for øvelsen var 49,23 sekunder (A-krav) og 50,95 sekunder (B-krav). De nasjonale olympiske komiteene med to eller flere svømmere som tilfredsstilte kunne stille med inntil to av svømmerne, ellers kunne de stille med en svømmer som hadde oppnådd B-kravet.

## Rekorder
Før denne konkurransen, var de eksisterende verdens- og olympiske rekorder som følger:

Følgende verdens- og olympiske rekorder ble satt under konkurransene:

## Resultater
### Innledende heat

### Semifinaler
#### Semifinale 1

#### Semifinal 2

### Finale
Norddalsfjorden (Sunnmøre)

**Norddalsfjorden** er en fjordarm av Storfjorden i kommunene Fjord og Stranda på Sunnmøre i Møre og Romsdal. Fjorden strekker seg 16 kilometer østover til Oksneset, hvor Tafjorden fortsetter sørøstover. Medregnet Tafjorden er lengden 24 kilometer. I gammel tid var navnet «Todarfjorden» og det omfattet også Tafjorden.

Fjorden har innløp i vest mellom Liabygda i nord og Skrednakken i sør. Et stykke inn i fjorden ligger bygda Eidsdal på sørsiden. Herfra går det fergesamband over til Linge på nordsiden. Like øst for Linge ligger bygda Sylte der elva Valldøla munner ut. Videre inn fjorden ligger Fjøra. Like sør for Fjøra ligger Oksneset, hvor Tafjorden starter.

Langs fjorden er det flere veiløse gårder og grender som ble fraflyttet i moderne tid. Blant annet ble det slutt på fast bosetning i Verpesdal, en hengende dal, på 1950-tallet.

Tidligere gikk det fjordbåter eller ferger på langs av store deler av fjorden. I perioden 1890–1920 drev Søndmøre Dampskibsselskab lokale dampskipsruter på indre Sunnmøre med utgangspunkt i Ålesund der det var avgang ettermiddag og retur neste dag. Før 1939 gikk all trafikk innenfor Vaksvik med fjordabåt. I 1956 var det bilvei til fra Sjøholt til Stordal, med langsgående ferjesamband fra Stordal til Stranda, Hellesylt, Geiranger, Valldal, Eidsdal, Norddal og Tafjord. Før Ørnevegen åpnet i 1956 gikk biltrafikken (over Trollstigen) med ferje mellom Sylte og Geiranger. Tunneler mellom Linge og Overå (Liabygda) ble åpnet i 1975 (noe som ga sammenhengende kjørevei mellom Ålesund og Valldal. I 1962 gikk fortsatt mange ferger på langs av fjorden (Stordal-Stranda-Hellesylt-Geiranger-Overåneset-Eidsdal-Valldal-Norddal-Fjørå-Tafjord). I 1982 var bare den korte fjordkryssingen Eidsdal-Linge igjen.

## Bilder

Storfjorden, Norddalsfjorden.jpg|Norddalsfjorden sett fra ferja mellom Stranda og Gravaneset (Liabygda)
Norddalsfjorden.JPG|To ferger møtes på Norddalsfjorden mellom Linge og Eidsdal
Norddalsfjord-Tafjord.JPG|Norddalsfjorden med Tafjorden bak
Norddalsfjorden Dalsbygda.JPG|Norddal (Dalsbygda) ved fjorden


## Referanser
Mireia Belmonte

**Mireia Belmonte García** (født 1990) er en spansk svømmer som konkurrerer i disiplinene medley, fristil og butterfly. I 2006 vant hun ungdoms-VM i svømming i 400 m fri og 400 m medley og ungdoms-EM i 200 m fri og 400 m medley. Hun endte på andreplass i 400 m medley i Europeisk kortbanemesterskap i svømming 2007 med tiden 4:31.06, like bak italienske Alessia Filippi.

21. mars 2008, under EM i svømming langbane i Eindhoven i Nederland, vant Belmonte damenes 200 m individuelle medley, og slo samtidig EM-rekorden med tiden 2:11.16. I tillegg oppnådde hun 8.-plass på 400 m individuelle medley.

Under Sommer-OL 2012 i London vant Mireia Belmonte sølv på 200 meter butterfly.

Belmonte er medlem av klubben CN Hospitalet.

## Referanser


## Eksterne lenker
* 
* 
* Video og resultater på SwimPassion.net
* 3cat34.cat: 2.-plass i EM 
* Intervju med Mireia Belmonte
Juliane Rasmussen

**Juliane Elander Rasmussen** (født 17. februar 1979 i Odder) er en dansk roer. Hun veier 61 kilo, og deltar dermed i lettvektsklassen. Hun representerer Odder Roklub.

Hun endte på en tiendeplass i Sommer-OL 2004 i Athen. I kvalifikasjonen for roing under Sommer-OL 2008 (lettvekt, dobbeltsculler) i Beijing, lå Rasmussen og hennes makker Katrin Olsen lenge an til å komme på en tredjeplass etter Japan, men endte på en andreplass, og var dermed klar for semifinalen. De røk imidlertid ut i semifinalen, hvor de kom på en fjerdeplass, da man må være blant de tre beste for å gå til finalen. Under Sommer-OL 2012 i London kvalifiserte Rasmussen og hennes makker Anne Lolk Thomsen seg til finalen, hvor de endte på fjerdeplass.

Hun er gift med roeren Mads Rasmussen og bor i København.

## Referanser


## Eksterne lenker
* 
* Juliane Rasmussen hos DR Sporten
Nawal El Moutawakel

**Nawal El Moutawakel** (arabisk: نوال المتوكل, født 15. april 1962) er en tidligere marokkansk friidrettsutøver, som på 1980-tallet konkurrerte på 400 meter hekk. Hun deltok i det første verdensmesterskapet i Helsingfors i 1983, men uten å kvalifisere seg til finalen. Bedre gikk det under OL i Los Angeles i 1984 hvor hun tok gullet, den første muslimske kvinne til å vinne et OL-gull. I 1995 ble hun valgt inn i styret i det internasjonale friidrettsforbundet, og i 1998 ble hun valgt inn i IOKs styre. Under OL 2006 i Torino var hun en av åtte flaggbærere som bar det olympiske flagget.

## Referanser


## Eksterne lenker
*
Mette Bergmann

**Mette Bergmann** (født 1962) er en norsk tidligere diskoskaster fra Fredrikstad. Fra 1984 til 2000 vant hun NM i diskoskast 17 ganger på rad. Hennes beste plassering i internasjonale mesterskap er bronsemedalje fra EM 1994 i Helsingfors. Bergmann har hatt norgesrekorden i diskos for kvinner siden 1984, og forbedret den mange ganger. Den gjeldende rekorden på 69,68 satte hun i Florø i 1995. Hun representerte Fredrikstad IF.

Bergmann deltok under sommer-OL for Norge i 1992 i Barcelona der hun ikke kvalifiserte seg for finalen i diskos, og i 1996 i Atlanta med 9.-plass i diskos.

Sleggekast for kvinner ble NM-øvelse i 1996. Mette Bergmann deltok i sleggekast de fem første årene, og tok medalje hver gang: en gullmedalje, to sølv og to bronse.

## Medaljer i norske mesterskap

## Andre meritter
* 2 kongepokaler
* EM i styrkeløft 1986 &ndash; sølv i styrkeløft
* EM 1994 &ndash;  bronse i diskos
* VM 1995 &ndash; 6.-plass i diskos

## Se også
* Norske rekorder i friidrett
* Mestvinnende utøvere i NM i friidrett

## Referanser




## Eksterne lenker
* 
* Intervju med Mette Bergmann i Dag og Tid nr. 31 2000

## Litteratur
* Rolf Bryhn og Knut Are Tvedt: *Kunnskapsforlagets idrettsleksikon*. Oslo, 1990. ISBN 82-573-0408-5
VM i turn 1950

Det syvende **[[verdensmesterskapet i turn]]** ble arrangert i perioden 14. til 16. juli 1950, i Basel i Sveits. Dette var det første VM i turn etter 2. verdenskrig.

Dette var første gang kvinneturn fikk den formen den har i dag, med lagkonkurranse og individuell premiering i både enkeltapparater og sammenlagt. De konkurrerte i fire apparater; 
* Hopp
* Skranke (ikke alle deltakerne kunne skranke, derfor kunne utøverne, for siste gang i VM-sammenheng, turne i ringer i stedet)
* Bom 
* Frittstående

De viste én obligatorisk og én selvvalgt øvelse. Den obligatoriske øvelsen hadde maksimal verdi på 10 poeng, og den valgfrie 15 poeng. Summen av de to øvelsene avgjorde rekkefølgen i enkeltapparatene, samt i den individuelle mangekampen, som dermed ble en 8-kamp. 

Lagkonkurransen for kvinner ble avgjort ved å summere den sammenlagte poengsummen til de seks beste utøverne på laget, sammen med lagets karakter i troppsoppvisningen. Troppsoppvisningen ble ikke premiert separat, men inngikk kun som grunnlag i lagkonkurransen. Her kunne lagene velge hvilke (håndholdte) apparater de skulle bruke; baller, køller, vimpler og bueskytingbuer ble brukt. 

Lagene fikk følgende karakterer i troppsoppvisningen:
# Sverige 72,800
# Jugoslavia 70,000
# Frankrike 69,200
# Polen 68,200
# Belgia 66,400
# Italia 65,400
# Østerrike 64,200

## Resultater

### Herrer

#### Lagkonkurranse

#### Individuell mangekamp

#### Frittstående

#### Bøylehest

#### Ringer

#### Hopp

#### Skranke

#### Svingstang

### Kvinner

#### Lagkonkurranse

#### Individuell mangekamp

#### Hopp

#### Skranke

#### Bom

#### Frittstående

## Medaljeoversikt

## Referanser
Trafikkplanlegger

**Trafikkplanlegger** er en yrkesbenevnelse for en helseadministrasjonsmedardeider med hovedoppgave å planlegge pasienttransport med tilknytning til et kjørekontor for pasienttransport i et regionalt helseforetak.

## Oppgaver og ansvarsområder
* Planlegge, koordinere, og rekvirere transport for pasienter
* Optimering av ruter, fokus på fyllingsgrad og lønnsomhet
* Kvalitetsoppfølging mot transportører/[sjåfører
* Kunde-/ eller pasientkontakt
* Økonomisk ansvar for definerte ansvarsområder
* Kontroll og kontering av faktura
* Diverse oppgaver relatert til transport/distribusjon
* Samhandling med andre trafikkplanleggere
* Rapportering til helseledelse

## Egenskaper og kvalifikasjoner
Selv om det stilles høye krav til utdanning og personlige egenskaper hos en trafikkplanlegger finnes det i dag ingen formell utdannelse som leder til tittelen trafikkplanlegger. Det stilles krav til høy pålitelighet hos en trafikkplanlegger, og på lik linje med annet helsepersonell har de taushetsplikt. Samtidig må vedkommende ha stor økonomisk forståelse, og gjerne høyere utdannelse innenfor økonomi, transport eller logistikk.

En offentlig ansatt trafikkplanlegger tjener i overkant av 300.000 kr i året (2008).
Wienbekkenet

**Wien-bekkenet** (tysk *Wiener Becken*, tsjekkisk og slovakisk *Vídenská kotlina*) er et sedimentbasseng mellom Alpene og Karpatene. Mer enn halvparten av Wienbekkenet ligger i Niederösterreich, mens resten er delt mellom Tsjekkia og Slovakia.

Det forholdsvis flate området er nokså langstrakt, og er 50 km bredt og 200 km langt. 

Bekkenet er videre delt inn i:
*Området innenfor Tsjekkia kalles Dolnomoravský úval ('Den lavere moraviadalen'), mens området innenfor Slovakia kalles Borská nížina ('lavlandet Bor') 
*Marchfeld i Østerrike
*Leithafjellene (Leitha-Gebirge) i Østerrike
*Chvojnice-åsene (Chvojnická pahorkatina) i Slovakia

Lavlandet Bor og Chvojnice-åsene kalles med et samlenavn Záhorská nížina (lavlandet Záhorie).

## Eksterne lenker
*
Roing under Sommer-OL 2008 – Singlesculler menn

Øvelsen **Singlesculler menn** ved **[[Sommer-OL]]** i Beijing ble avviklet mellom 9. og 16. august, ved Shunyi Olympic Rowing-Canoeing Park.

Norge var representert av tittelforsvareren Olaf Tufte som på ny tok gullmedaljen.
## Finaler
### A-finale

### B-finale
Poul Johannesen

**Poul Johannesen**, også kjent som **Páll fangi** (norsk oversettelse: «Pål fange»), var en færøysk straffedømt som levde på 1600-tallet.

Han ble født som bondesønn på Sunnanágarði i Mikladalur på Kalsoy, trolig omkring 1620–1622. Han ble anklaget for å ha drept sin far, så drapsanklagen og flere anklager om småkriminalitet, som svindel, ble for første gang tatt opp på vårtinget i Tórshavn den 17. mars 1656. Saken fortsatte ved tingsamlingene den 30. august og 17. september samme år. Den 9. juni 1657 ble han dømt til fengsel og straffarbeid i København.

Han rømte hele tre ganger fra Skansen i Tórshavn, før han nådde at blive sent til Danmark, og bodde så lenge som et helt år i fjellene på Kalsoy. Han forsøkte til slutt å ro til Norge alene i en liten båt, men uvær tvang ham til å gjøre vendreis til Færøyene. Han ble til slutt innbragt av sysselmannen. Sysselmannen brukte en stor krok (brukt til hvalfangst), og hektet denne i ryggen på Poul, som forsøkte å svømme vekk. Alle rømningsforsøkene gjorde at han ble kjent som *Páll fangi*, «Pål fange».

En av båtene til Klaksvíkar Róðrarfelag, «Páll fangi», er oppkalt etter ham. Den ble ferdigstilt i 2001.

## Litteratur
*
*Snar.fo - Páll Fangi
Donaukneet

**Donaukneet** (ungarsk: *Dunakanyar*) er betegnelsen på en del av Donau nord for Budapest i det nordlige Ungarn.

Donau gjør etter Esztergom noen buktninger før den i en relativt rett vinkel trenger gjennom Visegrád- og Börzsönyfjellene. Langs denne delen av Donau ligger noen av de mest besøkte byene i Ungarn (for eksempel Esztergom, Visegrád og Szentendre). For kunstnere har de vakre landskapene alltid vært attraktive. I Zebegény bodde blant annet den ungarske maleren István Szõnyi (1894–1960).

## Referanser


## Eksterne lenker
* Donaukneet *Budapest River Cruise*
Den lille ungarske slette

**Den lille ungarske slette** eller **Lille Alföld** (ungarsk: *Kisalföld*, slovakisk: *Malá dunajská kotlina*, tysk: *Kleine Ungarische Tiefebene*) er en slette på rundt 8&nbsp;000 km² nordvest i Ungarn, sørvest i Slovakia (*Podunajská nížina* – Donau-lavlandet) og øst i Østerrike. Den er en del av Den pannoniske slette som dekker det meste av Ungarn. 

## Geografi
Sletten grenser til Karpatene i nord, Bakony-Vértes-åsene (ved Balatonsjøen) i sør, og Wienbekkenet og Alpene i vest. I Ungarn inkluderer den det meste av fylkene Győr-Moson-Sopron og Vas, og de vestlige delene av Komárom-Esztergom og Veszprém.

Sletten er delt i to av Donau, som deler seg i flere grener mellom Bratislava og Komárno og danner store øyer. De største sideelvene i området er Váh, Rába, Rábca og Marcal.

Lille Alföld består av Hanság, Seewinkel, Neusiedlbekkenet, Rábaköz, Szigetköz, Marcalibekkenet, Mosonsletta, Komárom-Esztergom-sletta og Žitný ostrov.

Naboområdene Kemeneshát, Sopron-Vas-sletten og Steirisches Hügelland regnes av og til som en del av Lille Alföld, men ungarske og østerrikske geografer bruker uttrykket i en smalere betydning. 

## Historie
Sletten har vært et viktig jordbruksområde siden steinalderen. Den sørlige delen av den hørte til den romerske provinsen Pannonia mellom 1. hundreåret og 400-tallet, og ble senere befolket av tyskere og slavere, og siden omtrent 900 av ungarere. Fra rundt år 1000 hørte området til Kongedømmet Ungarn. Etter første verdenskrig ble Lille Alföld delt mellom Ungarn, Tsjekkoslovakia og Østerrike. I 1990-årene bygde Slovakia store demninger og vannkraftverk ved Gabčíkovo.

## Bosetning
Landegrensene følger ikke de språklige grensene, særlig gjelder dette nord på sletten der ungarere er en majoritet i de to sørligste distriktene Dunajská Streda og Komárno og en minoritet i de andre distriktene. Det finnes også en mindre gruppe kroater nær trestatsgrensen. Viktige byer i området er Győr (UN), Komárom (UN), Komárno (SK), Dunajská Streda (SK), Nové Zámky (SK) og Mosonmagyaróvár (UN).

## Se også
* Den ungarske slette
David Meca

**David Meca Medina** (født 1. februar 1974 i Sabadell i Catalonia) er en spansk langdistansesvømmer. Meca har bl. a. svømt fra det spanske fastlandet til Ibiza og vunnet gull i utendørs 25 km for herrer under VM i svømming 2005 i Montréal.

Meca testet positivt for det ulovlige steroidet nandrolon under en konkurranse i Brasil i 1999. Han ble idømt to års utestengelse, men klaget saken inn for Den internasjonale voldgiftsretten for sport i Lausanne, som reduserte straffen til ett års utestengelse.

Meca tok sølv i 5 km under VM 2000 på Hawaii. Han tok også sølv i 25 km og bronse i 10 km under VM i 2003 i Barcelona i Spania.

Meca svømte Den engelske kanal 10. august 2004 på 7 timer og 46 minutter og igjen den 29. august 2005 på 7 timer og 22 minutter.

David Meca svømmer for klubben Club Natació Sabadell.

## Referanser


## Eksterne lenker
*
Silvia Parera

**Silvia Parera Carrau** (født 5. september 1969 i Mataró i Catalonia) er en tidligere spansk svømmer som konkurrerte i disiplinene medley og bryst. Parera debuterte i olympisk sammenheng i sommer-OL 1988 i Seoul og deltok for Spania også i 1992 og 1996.

Parera svømte for klubbene CN Premià, CN Mataró, CN Sant Andreu, CN Catalunya og CN Mediterrani.

## Referanser


## Eksterne lenker
*
Elen Roaldset

**Elen Roaldset** (født 17. februar 1944) er professor emerita i geologi ved universitetet i Oslo, og fungerte som museumsdirektør ved Naturhistorisk museum i perioden 1999-2009.

Roaldset er utdannet ved universitetet i Oslo med kvartærgeologi som spesialfelt under professor Ivan Th. Rosenqvist. Hun var leder for Ekebergutvalget som bidro til at 387 daa av Ekebergskråningen i 2008 ble vernet som naturreservat. Hun har vært styremedlem i Norsk Bergverksmuseum, Argilla AS, Global Geo Services ASA og Stiftelsen Jostedalsbreen nasjonalparksenter. Hun har tidligere også vært forskningsdirektør i Norsk Hydro.

Etter at en meteoritt falt ned over Moss i 2006, kom det tilbud om store beløp fra private samlere. Meteoritten var 4,6 milliarder år gammel og dermed litt eldre enn Jorden. En av bitene ble snart solgt ut av Norge, og Roaldset etterlyste et lovverk som kunne hindre salg av meteoritter, etter mønster av Danmark og Canada.

## Referanser


## Eksterne lenker
Reprise

**Reprise** kan vise til

*Reprise, at en film, et TV- eller radioprogram eller et teaterstykke settes opp på nytt,
*Reprise, et musikkuttrykk, det samme som da capo
*Reprise (film), en norsk film fra 2006
*Reprise Records, et amerikansk plateselskap
José Luis Ballester Rubert

**José Luis Ballester Rubert** (født 6. august 1969 i Castellón de la Plana i Comunitat Valenciana) er en tidligere svømmer fra Spania som konkurrerte i butterfly. Ballester deltok i OL for første gang i Seoul i 1988 og deltok igjen i 1992 og 1996. Han kom ikke videre fra noen av sine heat. Ballester studerte ved Universitetet i Florida.

## Referanser


## Eksterne lenker
* 
* De spanske olympiske komite
Roland Müller

**Roland Müller** (født 16. desember 1986) er en østerrkisk skihopper. Müller hopper for skiklubben SV&nbsp;Innsbruck-Bergisel. Han ble juniorverdensmester for lag både i 2003 og 2004. I 2004 vant Müller begge skiflygingsrennene i Vikersundbakken, og satte to bakkerekorder. Müller hadde bakkerekorden i Vikersund med 219 meter frem til 2011 da Johan Remen Evensen satte verdensrekord.

## Referanser


## Eksterne lenker
* 
* Roland Müllers hjemmeside.
Carmen Amaya

**Carmen Amaya** (født 2. november 1913, død 19. november 1969) var en flamencoartist fra Barcelona i Spania. Amaya startet å danse da hun var syv år gammel. I 1929 debuterte hun i Paris. Hun mottok svært god kritikk og ble beundret for sine danseferdigheter. Amaya flyttet til Amerika i 1936, hvor hun startet å spille i filmer (hvorav flere satte rekorder hva seertall angikk), blant annet *[[Los Tarantos]]* og kortfilmen *Danzas Gitanas* (*Sigøyerdanser*).

Hun ble invitert av Franklin D. Roosevelt til å danse i Det hvite hus i 1944 og igjen av Harry S. Truman i 1953. 

Amaya ble begravet på gravstedet Cementiri del Sud-Oest på Barcelonas Montjuïc.

## Referanser


## Eksterne lenker
* 
* 
* 
*  Carmen Amaya
*  Utdrag av boka ''Carmen Amaya, Queen of the Gypsies'' av Paco Sevilla
Samisk ortografi

**Samisk ortografi** er rettskrivninga til de åtte samiske språka som har egne skriftspråk: sørsamisk, umesamisk, pitesamisk, lulesamisk, nordsamisk, enaresamisk, skoltesamisk og kildinsamisk.

Det er mulig å identifisere tre ulike retninger i utviklinga av skriftspråk for samisk. Den eldste har som utgangspunkt at de ortografiske prinsippa skal være de samme for samisk som for majoritetsspråket. Dette går tilbake til tradisjonen i det landet hvor samisk først ble tatt i bruk som skriftspråk, i Sverige. Skriftspråka som følger i denne tradisjonen er det gamle umesamiske skriftspråket fra 1700-tallet, og til dels de moderne sørsamiske og lulesamiske skriftspråka. Også den eldste ortografien for nordsamisk i Norge, Leems rettskrivning, står i denne tradisjonen. Den andre tradisjonen går tilbake til Rasmus Rasks revisjon av Leem, og bygger på det fonematiske prinsippet. Nord-, enare og skoltesamisk følger denne tradisjonen. Den tredje tradisjonen representeres av kildinsamisk, som har fått ny rettskrivning tre ganger: først av russiske misjonærer, så på 1920- og 30-tallet som del av Stalins språkpolitikk, med det latinske alfabetet, og til slutt på 1970-tallet, med det kyrilliske alfabetet.

Blant samer er det en sterk følelse av at det er *ett samisk folk*. Nå og da har det gitt seg utslag i framlegg til et samla samisk skriftspråk, men til det er de språklige forskjellene for store.

## De spesifikke ortografiene
* Enaresamisk ortografi
* Kildinsamisk ortografi
* Lulesamisk ortografi
* Nordsamisk ortografi
* Pitesamisk ortografi
* Skoltesamisk ortografi
* Sørsamisk ortografi
Global Geo Services

**Global Geo Services** er et norsk seismikkselskap med fokus mot Midtøsten og virksomhet utenfor kysten av Iran. Selskapet ble børsnotert i desember 2000.

Selskapet har etablert et datterselskap, Nescos, som produserer smarte brønnløsninger og en ventil (BOP) for stigerør og rørledninger.

I andre kvartal 2008 hadde selskapet driftsinntekter på 21,6 millioner kroner og et driftsoverskudd før avskrivninger på 0,9 millioner kroner. Selskapet foretok imidlertid nye
nedskrivninger av de eldre delene av seismikkbiblioteket på 23 millioner kroner i
perioden. Selskapets ordrebok for resten av året utgjorde ved utgangen av juni 86,5 millioner kroner.

## Eksterne lenker
* Hjemmeside
*
BFG Fana

**Friidrettsklubben BFG Fana** (FIK BFG Fana) er en overbygningsklubb for junior- og seniorutøverne i friidrettsgruppene i idrettslagene IL Bjarg, Fana IL og IL Gneist.

Klubben har hatt flere gode plasseringer på Holmenkollstafetten, der kvinnelaget vant stafetten i 1998.Maratonløperne Stine Larsen og Kirsten Marathon Melkevik  er blant de som utmerker seg som klubbens store profiler.

## Kilder
*hjemmeside

## Eksterne lenker
* Bergen byleksikon på nett, om BFG
Richard Meier

**Richard Meier** (født 12. oktober 1934 i Newark i New Jersey) er en amerikansk arkitekt, kjent for sin rasjonelle design og bruken av hvitfarge.

Meier fikk en bachelorgrad ved Cornell University i 1957 og arbeidet i kort tid for Skidmore, Owings & Merrill i 1959, så for Marcel Breuer innen han startet sin egen praksis i New York i 1963. Han ble kjent som én av «The Five» i New York i 1972. Oppdraget for Getty Centre i Los Angeles i 1984 skapte Meiers verdensberømmelse.

Han er især kjent for museumsutgavene av sine rasjonelle, hvite bygninger.

En stor del av Meiers verker bygger på verkene til arkitekter fra begynnelsen av 1900-tallet, særskilt Le Corbusier, og især hans tidlige verk. Han utvidet mange idéer som var tydelige i Le Corbusiers verker, særskilt Villa Savoye og den sveitsiske paviljongen.

Meiers verker gjenspeiler også innflytelsen fra andre designere, slik som Ludwig Mies van der Rohe og, i visse tilfeller, Frank Lloyd Wright og Luis Barragán (uten fargen).

Smith House i Connecticut blir betraktet som ett av hans nøkkelverker. Giovanitti House i Pennsylvania er dekket med porselensemaljerte plater.

Vernebygget rundt Ara Pacis i Roma fra 2006 er meget omdiskutert. Borgermesteren i Roma har satt opp nedrivning av dette bygget som ett av sine valgløfter.

I 1984 fikk han Pritzker-prisen, og i 2006 vant han gullmedalje i arkitektur fra Academy of Arts and Letters.

I boken *Meier* av Philip Jodidio, blir Meiers samlede verker 1963&ndash;2008 presentert.

## Referanser


## Eksterne lenker
* Offisiell hjemmeside (på engelsk) 
* "Meier Tower" (på engelsk)
Turid Pedersen

**Turid Pedersen** (født 5. februar 1954 i Harstad) er en norsk musiker og sanger.

Hun debuterte i 1973 på Pussycats' LP *[[Touch Wood]]*. Hun turnerte med Tobben og Ero og begynte i folkrockgruppa Erter, Kjøtt og Flesk.  

Pedersen deltok i 1977 som vokalist i den nordnorske delfinalen i Melodi Grand Prix; hvor hun konkurrerte mot Chris Lyngedal fra Kjøllefjord. Hun vant med «Ikke Mitt Bord»; som i finalen ble fremført av bidragets låtskriver Axel Gran. 

Senere ble hun frontfigur i det Bergens-baserte bandet Nøkken fra 1978 til 1984. 

Pedersen var også medvokalist i Veslefrikk sammen med Anne Grete Preus. Siden 1983 har hun vært en del av trioen Tits & Hits sammen med Kine Hellebust og Hege Rimestad.

Hun ga i 2000 ut soloalbumet ''Ensomhet i lag''. Hun tok også opp igjen samarbeidet med Bjørn Vassnes (Nøkken) i 2002 og ga ut albumet ''Tusen lys'' i 2004. I 2012 ga gruppa ut et nytt album, *[[Nøkken 2012]]*, produsert av tidligere bassist Sverre E. Henriksen. Samme år ble en gammel råteip fra 1974–75 med Erter, Kjøtt og Flesk utgitt i forbindelse med bandets deltakelse på Buktafestivalen i Tromsø.

Pedersen er bosatt i Gressvik i Østfold og jobber som sanglærer ved kvinnefengselet i Sarpsborg.

## Diskografi
;Album
* *[[Ensomhet i lag]]* (2000)
### Nøkken
;Album
* *[[Nokka nytt]]* (1979)
* *[[Om det ikkje går buss]]* (1981)
* *[[Prinsessa, krigen og de evige verdian]]* (1981)
* *[[Åpent for lys]]* (1983)
* *[[Nøkken 1978&ndash;1984]]* (2002)
* *[[Tusen lys]]* (2004)
* *[[Nøkken 2012]]* (2012)
;Singler
* «Om det ikkje går buss»/ «Like før isen går» (1980)
* «Stanse vinden»/«Ikkje forstyrr» (1983)
* «Øyeblikket»/ «Det e'kje så kaldt i desember» (1983)
* «Om det ikkje går buss» (2012)
### Erter, Kjøtt og Flesk
* *[[Husmannskost (album)|Husmannskost]]* (1973)
* *[[Live i studio!]]* (2012)

### Veslefrikk
* *[[Live (Veslefrikk-album)|Live]]* (1982)
### Tits & Hits
* *All Shook Up/Heks* (1985)
### Deltar på
* The Pussycats: *[[Touch Wood]]* (1973)
* Moas Ark: *[[Jomfrutur (album)|Jomfrutur]]* (1980)
* Marit Mathiesen: *[[Med parfyme]]* (1981)
* Kine Hellebust & Anders Rogg: *[[Fra innsida]]* (1984)
* Forente artister: *[[Sammen for livet]]* (1985)
* Stopp Apartheid '86: *Amandla/Break Down This System* (1986)
* Marit Mathiesen: *[[Speilets tale &ndash; dikt av Inger Hagerup]]* (1992)
* MAI/Universal Music: *[[MAI 1973&ndash;1983]]* (2016)

## Referanser
Simo Häyhä

**Simo Häyhä** (født 17. desember 1905, død 1. april 2002) var en finsk soldat under vinterkrigen. Han regnes gjerne som historiens fremste skarpskytter. Under vinterkrigen drepte han omkring 800 soldater, hvorav 542 med et vanlig M/28-gevær uten kikkertsikte.

Han brukte en hvit skidress som kamuflasje i vinterterrenget. Han unnlot å bruke kikkertsikte, fordi han var redd for at solen skulle reflekteres i glasset og avsløre gjemmestedet hans. For å skjule dampen fra sin egen pust fylte han munnen med snø. Simo Häyhä kom opp i 542 bekreftede drap før en russisk kule traff kjeven hans 6. mars 1940. Han ble kalt «Den hvite døden» ettersom ingen så ham i den hvite vinterdressen.

## Liv og virke

Før han gikk inn i krigen arbeidet Häyhä som bonde og jeger. I en alder av 17 år, vervet Häyhä seg til den finske militsen suojeluskunta og han mottok flere utmerkelser for sine skyteferdigheter. Hans gård skal angivelig vært full av trofeer. Under Vinterkrigen (1939–1940), mellom Sovjetunionen og Finland var han skarpskytter for den finske hæren mot Den røde armé. Med temperaturer mellom &minus;40 og &minus;20 ℃ gikk Häyhä kledd i helt hvit kamuflasje, og han ble kreditert for å ha tatt livet av 505 sovjetiske soldater. Dette skal angivelig ha blitt oppnådd i løpet av mindre enn 100 dager som gir et gjennomsnitt på syv drepte soldater per dag, på en tid av året med få timer dagslys. Det er rapportert at Häyhä på det meste drepte så mange som 25 sovjetiske soldater på én dag. Det oppnådde Simo 21. desember 1939.

Den 6. mars 1940 ble Häyhä skutt i nedre venstre kjeve av en russisk skarpskytter. Han ble plukket opp av medsoldater som sa halve hodet hans var borte. Men  Häyhä var ikke død og han gjenvant bevisstheten den 13. mars, dagen da freden mellom Sovjetunionen og Finland ble erklært. Kort tid etter krigen ble Häyhä forfremmet fra korporal til fenrik av feltmarskalk Carl Gustaf Emil Mannerheim. Ingen andre hadde steget så raskt i rang i Finlands militære historie.

Det tok mange år for Häyhä å samle krefter etter det alvorlige skuddet i kjeven. Kulen hadde knust kjeven og ødelagt hele hans venstre kinn. Häyhä tilbrakte sine siste år i Ruokolax, en liten landsby som ligger i det sørøstlige Finland, i nærheten av den russiske grensen. Skuespiller Steven Wiig portretterte Häyhä i filmen *Hemingway & Gellhorn* som kom ut i 2012.

## Se også
* Vinterkrigen
* Slaget om Kollaa

## Litteratur
* Saarelainen, Tapio A.M. (2008): *The Sniper Simo Häyhä*, Apali Oy, ISBN 978-952-5026-74-0

## Referanser


## Eksterne lenker
* Skarpskyttere under andre verdenskrig (engelsk)
.45-70 Government

**.45-70 Government** (11.44x53R) er en amerikansk sentertent randpatron, opprinnelig utviklet for bruk i rifle.

Patronen ble utviklet ved Springfield Armory for geværmodellen Springfield Model 1873 (kjent som *Trapdoor Springfield*). Patronen kom som en erstatning etter .50-70 Government som United States Army tok i bruk rett etter den amerikanske borgerkrigen (1866). Siste gang patronen ble brukt i en større krig var i den spansk-amerikanske krigen. Den er fremdeles i bruk i den amerikanske marinen som drivladningspatron for lineutskytere.

Patronen het opprinnelig .45-70-405. Hvert enkelt tall betyr:
# **.45** = kaliber
#  **70** = mengden med svartkrutt (grain)
# **405** = vekt (grain) på prosjektil.

Patronen brukes idag til Cowboy Action Shooting og jakt, og er meget god til jakt i tett vegetasjon hvor viltet er tildels farlig som amerikansk grizzlybjørn. Den brukes også av norske elgjegere med stor suksess. Den har en kulebane som er svært krum og rekkevidden for normal jakt er ganske begrenset. Presisjonsmessig har den ett utrolig godt potensial for den som vet nøyaktig avstand og hvordan kulebanen er. Det ble under tester regelmessig truffet blinker på størrelsen på 6x6 fot på en avstand av 600 yards om skytteren var dyktig.

Av moderne rifler som bruker dette kaliberet er nok *Marlin Guide Gun* den mest populære.

Idag lades denne patronen med røksvakt krutt og potensialet er lang større idag med slikt krutt. Den kan nesten lades like hardt som en .458 Winchester Magnum. Moderne ladebøker oppgir egne ladninger for nye og gamle våpen.

Patronen er også brukt i en revolver fra Magnum Research med modellbetegnelsen BFR. 

## Se også
* Liste over patrontyper

## Referanser


## Eksterne lenker
*
Asbjørn Osnes

**Asbjørn Osnes** (født 21. april 1932 i Hønefoss, død 22. september 2011) var en norsk skihopper. Osnes hoppet for Jevnaker Idrettsforening. I ski-VM i 1958 ble Osnes nummer fem i normalbakken. Han deltok også i vinter-OL i 1956, og ble nummer 18. I 1958 satte Osnes bakkerekord i Vikersund med 108,5 meter.

## Referanser


## Eksterne lenker
*
Setnesmoen leir

**Setnesmoen leir** ligger ved Veblungsnes, like sør for Åndalsnes i Rauma kommune. Stedet er dannet av avsetninger fra elven Rauma og er nesten helt flatt. Det er gresskledd med løvskog, dominert av gråor.

Setnesmoen har tradisjon som militærleir og ekserserplass. Etter det tyske angrepet på Norge i 1940 var det bare på Setnesmoen og på Bømoen ved Voss at norske avdelinger ble satt opp i henhold til planen for mobilisering. Én bataljon var ferdig mobilisert 13. april, én 14. april og den tredje 23. april.

Under den andre verdenskrig var det anlagt en flyplass på Setnesmoen. I april 1940 ble den ble flere ganger bombet av tyske fly.

En annen del av leiren ble brukt som gravplass for sovjetiske krigsfanger, og ble kalt russerkirkegården. 

Setnesmoen var fast eksererplass for Møre Infanteriregiment nr. 11 (IR 11). Etter at regimentet ble lagt ned  er den base for Heimevernet (HV 11). Leiren har foruten forlegningen flere skytebaner og et tidligere sykehus. 

Setnesmoen har golfbane, bygget av Rauma golfklubb. Stedet har hatt golfspill tidlig. På et fotografi fra 1907, vises engelske turister som spiller golf, med fjellet Romsdalshorn som bakgrunn. Det er også anlagt en fotballbane på Setnesmoen (Veblungsnes FK).

Setnesmoen leir er base for TV-serien *[[Kompani Lauritzen]]*.

## Referanser




## Eksterne lenker
* «Setnesmoen», fra nettsidene til forsvaret